== Tidlige liv og karriere ==
McClellan blev født i [[Philadelphia (Pennsylvania)|Philadelphia]] som søn af en prominent kirurgisk [[Oftalmologi|øjenlæge]], dr. George McClellan, grundlæggeren af [[Thomas Jefferson University|Jefferson Medical College]]. Hans mor var Elizabeth Steinmetz Brinton McClellan, datter af en fremtrædende familie i Pennsylvania, en kvinde som var kendt for sin "betydelige ynde og dannelse".<ref>Rowland, p. 259.</ref> Parret fik fem børn: en datter, Frederica, derpå tre sønner: John, George og Arthur samt yderligere en datter: Mary. George var barnebarn af generalen fra den [[Amerikanske uafhængighedskrig]] Samuel McClellan fra [[Woodstock (Connecticut)|Woodstock, Connecticut]]. Han gik først på [[University of Pennsylvania]] i [[1840]] i en alder af 13, hvor han læste jura. To år senere skiftede han til militærtjeneste. Med hjælp fra et brev fra sin far til præsident [[John Tyler]] blev den unge George optaget på [[West Point]] i 1842, idet militærakademiet dispenserede fra det normale krav om en minimumsalder på 16.<ref>Sears, ''Young Napoleon'', p. 3; Rafuse, pp. 10, 27-28.</ref>
Titler Politik Politiske_embeder